
Raportul Europol pe anul 2006 privind situaţia terorismului pe teritoriul statelor membre ale Uniunii Europene

                   1. INTRODUCERE  

                   Raportul privind situaţia actuală şi direcţia de manifestare a terorismului în Europa a fost întocmit având în vedere mecanismele Planului de combatere a acţiunilor teroriste stabilit de instituţiile europene după atentatele teroriste de la 11 septembrie 2001 şi datele puse la dispoziţie de structurile Europol din statele membre ale Uniunii Europene. Fenomenul terorismului, care face obiectul raportului Europol, este analizat atât din punct de vedere juridic, fiind asimilat unei crime, cât şi ca o acţiune care, deseori, este motivată politic, sau care are conotaţii politice.     

                   Terorismul nu este o ideologie sau o mişcare, fiind considerat o tactică sau o metodă pentru atingerea scopurilor politice. Acest punct de vedere este reflectat în Decizia-cadru privind combaterea terorismului a Consiliului din 13 iunie 2002
. Potrivit planului de acţiune european privind combaterea terorismului din 13 februarie 2006, majoritatea statelor membre UE, cu excepţia Slovaciei, Austriei, Ciprului şi Cehiei, şi-au revizuit şi armonizat legislaţiile naţionale specifice. 
                   Înainte de adoptarea Deciziei-cadru, doar 7 state membre UE aveau o legislaţie specifică în domeniul contraterorismului - Franţa, Germania, Italia, Portugalia, Grecia, Spania şi Marea Britanie, în alte state, codul penal conţinând prevederi care sancţionează acţiunile de natură teroristă. Articolul 1 al Deciziei-cadru a cuprins o serie de elemente care pot fi interpretate în mod diferit, astfel că structurile Europol din statele membre ale Uniunii Europene, care au pus la dispoziţie datele pentru întocmirea raportului, au contribuit şi la o unificare a punctelor de vedere privind definiţia terorismului şi a consecinţelor sale. 
                   Raportul Europol analizează doar acţiunile teroriste desfăşurate pe teritoriul statelor membre UE, nu şi pe cele înscrise în sfera extremismului, apreciind că, deşi toţi teroriştii sunt consideraţi extremişti, nu toţi extremiştii sunt catalogaţi drept terorişti. Extremismul nu implică în mod necesar utilizarea forţei pentru a destabiliza sau distruge o structură politică democratică, sau diferite structuri economice şi sociale ale unui stat. Actele violente, motivate din punct de vedere politic, sau alte crime produse de reprezentanţi extremişti ai formaţiunilor de extremă dreapta sau ale altor structuri nu sunt incluse în raportul Europol.     
                   Majoritatea statisticilor fac distincţia între acţiunile teroriste domestice, care se produc pe plan local, în interiorul unui stat şi cele care au loc  la nivel internaţional sau transnaţional şi care se produc la nivelul a cel puţin două state, fiind asumate de structuri teroriste cu ramificaţii mondiale. Întrucât experţii Europol au apreciat că nu se poate face o distincţie clară între cele două tipuri de acţiuni teroriste, raportul nu utilizează o astfel de tipologie. S-a considerat că marea majoritate a reţelelor teroriste sunt transnaţionale, teroriştii beneficiind la nivel internaţional de expertiză, resurse, finanţare şi armament, inclusiv în afara sferei lor geografice de influenţă.    
                   Organizaţiile teroriste sunt clasificate după natura motivaţiei de desfăşurare de astfel de acţiuni, fapt dificil de realizat întrucât o serie de reţele teroriste sunt un amalgam de ideologii. Astfel, au fost sistematizate următoarele categorii:

                   - terorismul islamic, motivat în totalitate sau în parte de interpretarea extremistă a Islamului, utilizarea violenţei fiind considerată drept o îndatorire sacră, divină; 
                   - grupările teroriste separatiste şi etnico-naţionaliste, care desfăşoară acţiuni motivate de religie sau naţionalism, cum sunt ETA sau PKK, redenumit „Kongra-Gel”, în anul 2003, care urmăresc o recunoaştere internaţională şi o autodeterminare politică;
                   - grupările teroriste de extremă-stângă, care urmăresc să schimbe întregul sistem social şi economic al unui stat, pentru a-l înlocui cu unul de extremă-stângă, de natură marxist-leninistă, cum este cazul organizaţiei „Armata Revoluţionară Populară de Eliberare” (DHKP-C) sau al „Federazione Anarhica Informale” (FAI); 

                   - grupările teroriste de extremă-dreaptă, care urmăresc să schimbe întregul sistem social şi economic al unui stat, pentru a-l înlocui cu unul de extremă-dreaptă. Rădăcinile ideologice ale acestor grupări au la bază socialismul naţional.
                   Potrivit Deciziei Consiliului privind schimbul de informaţii şi cooperarea în domeniul combaterii terorismului
, statele membre  sunt obligate să transmită către Eurojust orice informaţie relevantă privind desfăşurarea de acţiuni teroriste pe teritoriul lor naţional. De asemenea, statele membre trebuie să transmită Eurojust informaţii privind desfăşurarea cercetărilor în cazurile teroriştilor sau a suspecţilor reţinuţi în astfel de cazuri. Astfel, statisticile relevă că, în perioada octombrie 2005-decembrie 2006, pe teritoriul statelor membre ale Uniunii Europene s-au înregistrat 549 de acţiuni teroriste, 128 de activităţi cu caracter terorist, 810 persoane fiind arestate, precum şi un număr de 303 de acţiuni judiciare. În lucru se află numeroase investigaţii şi acţiuni care privesc desfăşurarea de acţiuni cu caracter terorist.
                   2. situaţia terorismului ÎN Uniunea Europeană

                   Potrivit datelor existente, la nivelul anului 2006, 11 state membre UE au raportat un număr de 498 de acţiuni teroriste, iar pentru perioada octombrie-decembrie 2005, un număr de 51 de acţiuni teroriste.
	state membre

	terorism islamic
	grupări separatiste
	extremă-stângă
	extremă-dreaptă
	altele nespecificate
	total

0

0

0

1

0
0

1

13

1

11

5

1
1

	  Total                1                   424                55                   1                     17                   498




                   Din totalul acţiunilor teroriste, 283 au avut loc în Corsica (Franţa), iar 136 în regiunea ţării Bascilor (Spania). Statele membre ale UE au raportat investigaţii privind 59 de grupări şi reţele teroriste, 9 dintre acestea figurând pe lista organizaţiilor interzise în Europa.
                   În ceea ce priveşte numărul persoanelor suspecte de terorism şi reţinute de autorităţile locale, acesta se ridică la 706, pe parcursul anului 2006. 
	state membre


	terorism islamic


	grupări separatiste
	extremă-stângă
	extremă-dreaptă
	total

	Austria

Belgia

Danemarca

Franţa

Germania

Irlanda

Italia

Luxemburg

Marea Britanie

Olanda

Polonia

Slovacia
Spania

Suedia


	0

1

9
139
11
0

34
0

-
6

0

3

3
	1

0

0

4
4
0

1

-
0

0

0

1

-
0

0

1

6
0

0
0

0

0

0

0

-
0

3
0

0

0
	1

14

9
342
20
4
59
1

156
6

3
3
85

3

	     Total                     257                  226                   52                      15                    706




                   Un procent de 32% din numărul persoanelor arestate sunt suspectate de acţiuni premergătoare actelor teroriste, acestea incluzând finanţarea unor activităţi, falsificarea de documente de identitate, organizarea de excursii şi cumpărarea de sedii şi locuinţe secrete, iar 41% dintre persoanele arestate sunt suspectate de apartenenţă la grupări teroriste.
Naţionalitatea persoanelor arestate în funcţie de sex

	sexul


	cetăţenie

EU


	cetăţenie

non EU
	cetăţenie

necunoscută
	total



	masculin
feminin

necunoscut

total


	71

51

4

52
	16
35

8

31
	13

14

88

17
	100

100

100

100


                   Vârsta medie a persoanelor arestate este de 36 de ani, două treimi dintre acestea având vârsta cuprinsă între 26 şi 46 de ani, 75% având cetăţenia unui stat membru al Uniunii Europene.
                   În perioada 1 octombrie 2005- 31 decembrie 2006, 303 persoane au fost arestate şi cercetate în legătură cu organizarea, finanţarea şi desfăşurarea de acţiuni teroriste. Dintre acestea, 46 de persoane au fost achitate. 
Numărul de persoane arestate
	statul membru

	2005


	2006
	total



	Belgia

Franţa

Germania

Italia

Spania

Suedia

Olanda

Marea Britanie

total


	0
0
0
7
51

2

1

1

63


	24
21
16
0
154

3

20

3

240
	24
21

16

7

205

5

21

4

303


	statul membru


	numărul de  persoane condamnate


	numărul de persoane achitate
	persoane achitate

%



	Belgia

Franţa

Germania

Italia

Spania

Suedia

Olanda

Marea Britanie

total


	18

21

16

7

172

4

15

4

257


	6

0

0

0

33

1

6

0

46
	25

0

0

0

16

20

29

0

15


                   În legătură cu activitatea de cercetare a acţiunilor teroriste, statele membre au evidenţiat o serie de probleme:

                   - capacitatea scăzută de coroborare a investigaţiilor cu desfăşurarea acţiunilor judiciare, datorită numărului mare de baze de date electronice şi documente care trebuie analizate; 
                   - costul ridicat al activităţilor de traducere, precum şi intervalul de timp mare în care se realizează cercetarea bazelor de date şi traducerea acestora;    
                   - durata de detenţie este strict limitată ca perioadă de timp, aceasta fiind, deseori, total insuficientă pentru realizarea tuturor cercetărilor necesare în cazurile complexe;  
                   - costul ridicat şi perioadele mari de timp necesare realizării vizitelor de documentare şi acţiunilor de cooperare transfrontaliere;
                   - perioada de timp mare necesară pentru realizarea probatoriului judiciar;
                   - posibilitatea de utilizare a informaţiilor obţinute de serviciile secrete în instanţă.

                   Potrivit datelor existente, pedeapsa medie aplicată pentru acest gen de acţiuni, în 8 state membre ale UE, este de 8 ani. Această medie este ridicată de situaţia din Spania, unde, pe parcursul anului 2006, cele de 172 de condamnări pronunţate de justiţie totalizează 8236 de ani de închisoare. De asemenea, în Marea Britanie a fost finalizat dosarul unui terorist implicat în atentatele de la 11 septembrie 2001 din SUA, care a fost condamnat la închisoare pe viaţă. 
Pedeapsa medie (ani de închisoare)

                  Caracteristici generale

                   - în perioada de referinţă, pe teritoriul statelor membre ale Uniunii Europene s-a semnalat o activitate intensă a unui număr mare de organizaţii teroriste. O parte dintre acestea au pregătit acţiuni care au vizat statele membre UE, sau state terţe cu interese în UE, altele au folosit bazele logistice europene pentru a desfăşura acţiuni în exteriorul statelor membre ale UE;
                   - în anul 2006 au fost comise 498 de acţiuni cu caracter terorist, majoritatea având ca scop producerea de pagube materiale şi nu uciderea oamenilor;

                   - analiza terorismului islamic reprezintă o preocupare continuă pentru statele membre ale UE;
                   - o cincime dintre persoanele arestate sunt femei, în comparaţie cu numărul persoanelor arestate în exteriorul Uniunii Europene, care sunt în proporţie covârşitoare bărbaţi;

                   - numărul mic al persoanelor arestate pentru propagandă în sprijinul acţiunilor teroriste denotă lipsa unor prevederi importante necesare pentru investigarea acestui tip de acţiune; 
                   - numărul relativ mare al persoanelor achitate relevă capacitatea scăzută de investigare a acestor acţiuni şi de cooperare transfrontalieră; 
                   - Franţa, Spania şi Marea Britanie sunt locurile predilecte pentru desfăşurarea de acţiuni teroriste; 
                   - Estonia, Finlanda, Ungaria, Letonia, Lituania, Slovenia şi Slovacia sunt statele cele mai puţin afectate de desfăşurarea de acţiuni teroriste, acestea neraportând nici un caz în anul 2006.

                   2.1. Terorismul islamic

                   Principalele cazuri înregistrate în anul 2006 au avut drept ţintă Germania, Danemarca şi Marea Britanie. Persoanele arestate în aceste cazuri au avut cetăţenie libaneză şi pakistaneză, fiind imigranţi musulmani aflaţi la a doua generaţie în Europa, sau chiar cetăţeni danezi convertiţi la islamism.
                   În total au fost arestate 340 de persoane suspectate de pregătirea, planificarea, finanţarea sau executarea de acţiuni teroriste. Arestările au avut loc în Cehia, Franţa, Danemarca, Germania, Spania, Italia şi Suedia. 

                   Marea majoritate a persoanelor arestate provin din Algeria, Maroc şi Tunisia, fiind membre al grupărilor teroriste "GSPC" şi "GICM". 

                   Principalele activităţi desfăşurate au fost următoarele:

                   - propaganda islamistă în sprijinul activităţii grupării Al-Qaeda; 

                   - incitarea la crime în numele Jihad-ului;

                   - finanţarea activităţilor teroriste şi a reţelelor teroriste; 

                   - colectarea de fonduri în cadrul unor asociaţii şi fundaţii de caritate;

                   - recrutarea de persoane, care a fost desfăşurată în special în şcoli, moschei, biserici sau închisori; 

                   - antrenarea persoanelor recrutate, în sudul Angliei fiind identificate două astfel de baze de pregătire;

                   - facilitarea şi sprijinirea desfăşurării de acţiuni teroriste;

                   - confecţionarea de documente de identitate false, cărţi de credit, certificate de căsătorie, acte pentru maşini, etc.

Activitatea teroristă islamică pe grupe de vârstă

procent (%)

18-29   30-41 ani

                   În exteriorul Uniunii Europene, astfel de acţiuni au avut loc în Cecenia, provincia Caşmir, Irak şi Afganistan, toate fiind desfăşurate în baza ideologiei "Al-Qaeda". În plus, datorită prezenţei trupelor militare ale unor state membre ale UE în Irak şi Afganistan, a crescut riscul de producere a acţiunilor teroriste pe teritoriul acestor state, sau împotriva cetăţenilor europeni (persoane oficiale, muncitori, jurnalişti, militari).

                   Majoritatea atacurilor teroriste de sorginte islamică au fost înregistrate în Irak, dar în Afganistan se consemnează o recrudescenţă a acţiunilor teroriste, în anul 2006 fiind ucise peste 3600 de persoane. La aceste atacuri teroriste, statisticile adaugă şi cele 117 acţiuni sinucigaşe, care au produs 278 de victime.  

                   Alte acţiuni teroriste au avut loc în Egipt, Maroc şi Algeria, o parte dintre acestea fiind revendicate de organizaţia "Jamaal al-Tawhid" şi de "GSPC".  De asemenea, în Thailanda au avut loc o serie de acţiuni violente desfăşurate de organizaţia "Mujahedinilor Gerakan".

                   Propaganda islamistă se poate regăsi într-o serie de articole de presă şi de filme pe Internet. În ultima perioadă de timp, propaganda a cunoscut un declin datorită faptului să o serie de site-uri au fost atacate şi închise de specialişti ai serviciilor secrete europene şi americane. Cea mai activă propagandă a fost realizată de "Compania de producţie al-Sahab", producţiile sale fiind subtitrate în limba engleză. De asemenea, acţiunile insurgenţilor irakieni şi afgani sunt prezentate periodic de "Compania media irakiană al-Furqan" şi de "Voice of Jihad" al forţelor talibane. Trebuie consemnat şi faptul că anul 2006 a cunoscut o creştere a frecvenţei de difuzare a declaraţiilor şi comunicatelor reţelei teroriste "Al-Qaeda".

                   Principalele consecinţe
                   - în perioada analizată s-a înregistrat dejucarea unui număr important de acţiuni teroriste puse la cale de organizaţiile islamiste;

                   - acţiunile dejucate, cum sunt cele de la Londra, trebuiau să se finalizeze prin explozii în care se utiliza TATR, un exploziv volatil, deosebit de puternic, puţin cercetat;   

                   - acţiunile de la Londra au evidenţiat un nivel deosebit de ridicat de pregătire, sofisticat, demonstrând pregătirea şi abilitatea persoanelor implicate în dejucarea măsurilor sporite de securitate; 

                   - majoritatea persoanelor arestate sunt cetăţeni algerieni, marocani şi tunisieni;

                   - reţelele teroriste sunt sponsorizate atât din sume obţinute legal, cât şi din sume obţinute ilegal; 

                   - voluntarii pe care se bazează structurile teroriste au fost recrutaţi de propagandiştii islamişti, adepţi ai Jihad-ului;

                   - propaganda reţelei "Al-Qaeda" a cunoscut o creştere în 2006, mesajele şi declaraţiile devenind mai profesioniste şi de calitate, limba engleză fiind folosită pentru subtitrarea materialelor, urmărindu-se creşterea audienţei în exteriorul lumii arabe.  

                   2.2. Terorismul separatist şi etno-naţionalist

                   Majoritatea acţiunilor teroriste de acest gen s-au consemnat în Franţa, regiunea Corsica şi în Spania, în Ţara Bascilor, din totalul acţiunilor, doar 6 având loc alte ţări membre ale UE (5 în Marea Britanie şi 1 în Irlanda). 

                   Organizaţia separatistă "ETA" a comis 144 de atacuri în Spania şi Franţa, asumându-şi responsabilitatea pentru 11 acţiuni în Spania şi 4 în Franţa. După semnarea armistiţiului în martie 2006, "ETA" şi-a asumat responsabilitatea doar în 2 cazuri, cea mai importantă având loc în decembrie 2006 la Madrid. Campania teroristă a fost continuată de organizaţia "Taldes Y", care a desfăşurat o serie de acţiuni de mai mică anvergură în 37 de oraşe din Spania. 

                   Jumătate din acţiunile desfăşurate în Corsica au fost revendicate de "Frontul de Eliberare Naţională din Corsica" şi de "Uniunea Combatanţilor". Peste 60% din acţiuni au avut drept ţintă proprietatea privată, doar 6% dintre acestea fiind îndreptate împotriva structurilor guvernamentale. 

                   De asemenea, în Portugalia s-a consemnat o creştere a numărului de activităţi desfăşurate de grupările naţionalist-separatiste galileene.

                 Aproape toate persoanele arestate în acţiunile desfăşurate sunt cetăţeni ai statelor membre ale Uniunii Europene. 

                   În exteriorul Uniunii Europene, interesele statelor membre au fost atacate în Turcia şi Sri Lanka. Responsabilitatea acţiunilor a fost asumată de o facţiune a organizaţiei "Libertatea Kurdistanului" (Turcia) şi de cea a reţelei teroriste a "Tigrilor Tamil" (Sri Lanka). 

                   Principalele consecinţe
                   - în ciuda opiniei experţilor care au prognozat o reducere semnificativă a activităţii "ETA", gruparea separatistă şi-a menţinut capacitatea de luptă, sporind, totodată, activitatea de pregătire şi de coordonare a acţiunilor teroriste; 

                   - separatiştii din Corsica s-au limitat la desfăşurarea unui număr mare de acţiuni, dar de mică amploare, urmărindu-se doar distrugerile materiale; 

                   - s-a semnalat creşterea activităţii "PKK" în Europa, acest fapt fiind urmarea escaladării campaniei de înfiinţare a unui stat al kurzilor la graniţa cu Turcia;

                   - situaţia din Sri Lanka s-a deteriorat pe parcursul anului 2006, acţiunile teroriste ale "Tigrilor Tamil" fiind finanţate, parţial, chiar din interiorul Uniunii Europene. 

                   2.3. Terorismul anarhist şi de extremă-stângă
                   Pe parcursul anului 2006 au fost semnalate 55 de acţiuni de acest tip, principalele ţinte fiind Grecia, Italia, Spania şi Germania. 

                   În Grecia principalele organizaţii rsponsabile sunt „Brigada revoluţionară”, „Brigada de eliberare” şi „Acţiunea antifascistă”. În Italia, majoritatea acţiunilor au fost conduse de formaţiunea „Brigăzile Roşii pentru construcţia Partidului Comunist” şi „Federaţia anarhică informală”. Pe teritoriul Germaniei acţiunile teroriste au fost organizate de „Grupul militant” şi de „Grupul de lucru al militanţilor anti G-8 privind colonizarea şi războiul”. 
                   Majoritatea acţiunilor de acest tip au fost îndreptate împotriva structurilor guvernamentale (43%) şi entităţilor economice (53%). Pentru comiterea de astfel de acţiuni, în total au fost arestate 52 de persoane, din care mai mult de jumătate în Italia.    
                   Principalele consecinţe
                   - grupările teroriste catalogate de extremă-stângă şi anarhiste au desfăşurat un număr apreciabil de acţiuni, dar de mică intensitate, fiind limitate la producerea de pagube materiale;
                   - în Grecia, numărul de acţiuni teroriste a cunoscut o creştere exponenţială spre sfârşitul anului 2006;
                   - finanţarea acestor grupări se face prin alt gen de acţiuni deosebit de violente: spargeri de bănci, răpiri şi obţinerea de recompense, deturnări de fonduri, şantaj, etc.
                   2.4. Terorismul de extremă-dreaptă

                   Violenţa organizată de structuri de extremă-dreaptă reprezintă o problemă delicată, care este în creştere în unele state membre ale Uniunii Europene, cu toate că pe parcursul anului 2006 a fost raportat un singur caz de acest tip, în Polonia. În general, manifestările de extremă-dreaptă sunt catalogate drept acţiuni extremiste şi nu teroriste, propaganda fiind realizată pe Internet.
                   Concluzii 

                   Fenomenul terorismului în UE nu poate fi analizat fără a lua în discuţie securitatea internaţională, situaţiile incerte din Irak şi Afganistan, precum şi starea de fapt existentă într-o serie de state africane şi din Asia de sud-est. 

                   Încercarea de limitare a activităţii organizaţiilor teroriste şi de mutare a acţiunilor lor spre exteriorul Uniunii, conduce la recrudescenţa acestui tip de acţiuni împotriva intereselor statelor membre UE din terţe ţări, pentru atragerea atenţiei opiniei publice internaţionale asupra intereselor proprii, cum este cazul terorismului islamic.  
                  3. documente europene recente privind combaterea terorismului 

                   Având în vedere Tratatul Comunităţilor Europene, în special art. 308 şi Tratatul Comunităţii Europene pentru Energie Atomică, în special art. 203, propunerea Comisiei Europene şi Opinia Parlamentului European din 14 decembrie 2006, managementul privind prevenirea, pregătirea şi evitarea consecinţelor acţiunilor teroriste şi al altor acţiuni cu risc la adresa securităţii, reprezintă un aspect esenţial pentru protejarea populaţiei şi infrastructurilor critice în aria libertăţilor, securităţii şi justiţiei.

                   Planul european revizuit de acţiune pentru combaterea terorismului, adoptat de Consiliul European din 17-18 iunie 2004, a identificat drept o prioritate absolută activitatea de prevenire şi combatere a terorismului. 
                   La 2 decembrie 2004, Consiliul a adoptat Programului european revizuit privind consecinţele ameninţărilor teroriste şi atacurilor de acest tip, în lumina evaluărilor de risc, protecţiei infrastructurilor critice, mecanismelor de detecţie şi identificare a acţiunilor teroriste.

                   Consiliul European din decembrie 2005 a decis că Programul european pentru protecţia infrastructurilor critice va avea la bază toate elementele de prognoză privind producerea acţiunilor teroriste, aşa cum prevăd noua Strategie de combatere a terorismului şi cele 4 obiective fundamentale ale acesteia: prevenire, protejare, urmărire şi răspuns. 

                   Mecanismul comunitar de întărire a cooperării în domeniul protecţiei civile, stabilit prin Decizia Consiliului nr. 2001/792/EC, permite răspunsul imediat în toate situaţiile majore de urgenţă, dar nu a fost dotat specific pentru acţiuni de prevenire împotriva acţiunilor teroriste.

                   Programul de la Haga, adoptat de Consiliul European în noiembrie 2004, s-a dorit un program integrat de coordonare privind managementul crizelor în interiorul graniţelor Uniunii Europene. Acest program trebuie să permită luarea măsurilor necesare pentru prevenirea acţiunilor anti-democratice, a celor desfăşurate împotriva libertăţilor cetăţeneşti şi pentru limitarea, acolo unde este posibil, a consecinţelor unui atac terorist.

                   La 12 februarie 2007, Consiliul a adoptat Decizia 2007/124/EC prin care se implementează Programul specific de prevenire, pregătire şi managemenent privind consecinţele acţiunilor teroriste şi a altor riscuri legate de securitate, pentru perioada 2007-2013, ca parte a Programului privind securitatea şi protejarea libertăţilor.    

                   Acest program oferă un cadru de lucru, contribuind la dezvoltarea Programului European privind protecţia infrastructurilor critice. 
                   Obiectivele specifice privesc următoarele domenii:  

                   • măsuri privind stimularea activităţilor de prevenire şi de reducere a riscurilor acţiunilor teroriste, precum şi a altor acţiuni care ameninţă securitatea statelor;

                   •  coordonarea măsurilor necesare pentru reducerea impactului acţiunilor teroriste asupra infrastructurilor critice (reţele, resurse fizice şi umane, servicii şi tehnologii care pot fi distruse, afectând funcţionarea unei societăţi);         
                        -   măsuri de sporire a securităţii pentru infrastructurile critice;

                        -   dezvoltarea de metodologii de protecţie a acestor structuri;  

                        -   promovarea de măsuri trans-frontaliere, care să respecte regulile competiţiei şi ale pieţelor interne; 

                        - promovarea şi finanţarea unor standarde de securitate, a schimbului de know-how;

                        - promovarea şi sprijinirea acţiunilor desfăşurate la nivel comunitar.

                   • implementarea măsurilor de management;
                        - stimularea, promovarea şi finanţarea schimbului de know-how şi de expertiză în domeniul crizelor;

                        - promovarea acţiunilor comune de pregătire în domeniu, pe baza unor scenarii care să cuprindă componente de securitate şi protecţie;

                        - întărirea cooperării la nivel european.

                   Bugetul alocat acestui program, pentru anul 2007, este de 12,4 milioane de euro, fiind aşteptate următoarele rezultate concrete: 
                   - dezvoltarea unor instrumente comunitare (strategii, activităţi, măsuri) pentru protecţia efectivă a infrastructurilor critice, atât la nivelul Uniunii Europene, cât şi la nivelul statelor membre;

                   -  dezvoltarea unui cadru de lucru comun pentru protecţia efectivă a infrastructurilor critice;
                   - dezvoltarea de metode, tehnici şi instrumente operaţionale în acest domeniu;  

                   - creşterea schimburilor de informaţii şi expertiză între statele membre, precum şi între structurile cu atribuţii în domeniu;

                   - dezvoltarea de relaţii între autorităţile publice şi responsabilii din sectorul privat care lucrează în sectoarele vizate;
                   - schimbul de date între statele membre privind infrastructura critică, precum şi crearea de reţele informale între autorităţi;

                   - dezvoltarea încrederii şi cooperării între state.



                   Priorităţi
                   • în domeniul energiei se urmăreşte reautorizarea centralelor termoelectrice a căror funcţionare a fost întreruptă din cauze externe;
                   • în domeniul industriei nucleare se urmăreşte studierea răspunsului componentelor unei centrale nucleare în cazul unor explozii şi incendii; 

                   • în domeniul tehnologiei informaţiei se are în vedere analizarea consecinţelor întreruperii funcţionării infrastructurii IT, precum şi stabilirea unor rute de comunicare de urgenţă în situaţii de criză;
                   • în domeniul apei, alimentaţiei şi sănătăţii se urmăresc crearea unor sisteme portabile de control a calităţii apei şi a hranei în situaţii de criză, precum şi evaluarea potenţialului de utilizare a diferitelor informaţii biometrice; 
                   • în domeniul financiar se are în vedere îmbunătăţirea sistemului de securitate în cooperare cu Banca Centrală Europeană;
                   • în domeniul transportului se urmăreşte antrenarea personalului implicat în transportul materialelor periculoase şi de risc;

                   • în domeniul spaţiului cosmic se are în vedere analiza consecinţelor întreruperii funcţionării comunicaţiilor prin satelit şi îmbunătăţirea cadrului de lucru al sistemului de monitorizare a mediului şi de securitate;

                   • în domeniul cercetării se urmăreşte limitarea efectelor nocive asupra sănătăţii personalului care îşi desfăşoară activitatea în laboratoare biologice.

